
A.    VŠEOBECNÉ Informácie o účtovnej jednotke

1. Obchodné meno a sídlo
Spoločnosť Röhm Slovakia s.r.o., so sídlom Partizánska 73, 957 01 Bánovce nad Bebravou (ďalej len Spoločnosť), bola založená 9. februára 2007 a do Obchodného registra bola zapísaná 7. marca 2007 (Obchodný register Okresného súdu Trenčín, oddiel Sro, vložka 17601/R). 

2. Hlavnými činnosťami Spoločnosti sú:
- kovoobrábanie
- povrchová úprava kovov v rozsahu voľných živostí

- zámočníctvo
- nástrojárstvo
- sprostredkovateľská činnosť v oblasti obchodu, výroby a služieb v rozsahu voľnej živnosti

- podnikateľské poradenstvo v oblasti výroby, obchodu a služieb v rozsahu voľnej živnosti

3. Počet zamestnancov 

Údaje o počte zamestnancov za bežné účtovné obdobie a bezprostredne predchádzajúce účtovné obdobie sú uvedené v nasledujúcom prehľade:

4. Právny dôvod na zostavenie účtovnej závierky


Účtovná závierka Spoločnosti k 31. decembru 2015 je zostavená ako riadna účtovná závierka podľa § 17 ods. 6 zákona NR SR č. 431/2002 Z. z. o účtovníctve za účtovné obdobie od 1. januára 2015 do 31. decembra 2015.
Účtovná závierka je zostavená na všeobecné použitie. Informácie v nej uvedené nie je možné použiť na účely akéhokoľvek špecifického používateľa ani na posúdenie jednotlivých transakcií. Používatelia účtovnej závierky by sa pri rozhodovaní nemali spoliehať na túto účtovnú závierku ako jediný zdroj informácií.
5. Dátum schválenia účtovnej závierky za predchádzajúce účtovné obdobie


Účtovná závierka Spoločnosti k 31. decembru 2014, za predchádzajúce účtovné obdobie, bola schválená valným zhromaždením Spoločnosti 30. júna 2015.

6. Informácie o konsolidovanom celku

         Spoločnosť sa zahŕňa do konsolidovanej účtovnej závierky spoločnosti Röhm GmbH Sontheim an der Brenz Spolková republika Nemecko. Túto konsolidovanú účtovnú závierku je možné dostať priamo v sídle uvedenej spoločnosti na adrese Heinrich-Rohm-Str. 50, 895 67 Sontheim an der Branz, Spolková republika Nemecko.

C.     INFORMÁCIE O PRIJATÝCH POSTUPOCH

7. Východiská pre zostavenia účtovnej závierky

Účtovná závierka bola zostavená za predpokladu, že Spoločnosť bude nepretržite pokračovať vo svojej činnosti (going concern).
8. Účtovné zásady a účtovné metódy

Účtovné metódy a všeobecné účtovné zásady boli účtovnou jednotkou konzistentne aplikované počas celého účtovného obdobia. 
Spoločnosť uplatňuje účtovné princípy a postupy účtovania v súlade so zákonom o účtovníctve a s postupmi účtovania pre podnikateľov, ktoré platia v Slovenskej republike. Účtovníctvo sa vedie v peňažných jednotkách slovenskej meny, t. j. v eurách.

Účtovníctvo sa vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia. 

Pri oceňovaní majetku a záväzkov sa uplatňuje zásada opatrnosti, t. j. berú sa za základ všetky riziká, straty a zníženia hodnoty, ktoré sa týkajú majetku a záväzkov a ktoré sú známe ku dňu, ku ktorému sa zostavuje účtovná závierka.

Moment zaúčtovania výnosov – výnosy sa účtujú pri splnení dodacích podmienok, nakoľko v tomto okamihu prechádzajú na odberateľa významné riziká a vlastnícke práva.

Dlhodobé a krátkodobé pohľadávky, záväzky, úvery a pôžičky – pohľadávky a záväzky sa v súvahe vykazujú ako dlhodobé alebo krátkodobé podľa zostatkovej doby splatnosti ku dňu, ku ktorému sa zostavuje účtovná závierka. Časť dlhodobej pohľadávky a časť dlhodobého záväzku, ktorých splatnosť nie je dlhšia ako jeden rok odo dňa, ku ktorému sa zostavuje účtovná závierka, sa vykazujú v súvahe ako krátkodobá pohľadávka alebo krátkodobý záväzok.

Použitie odhadov – zostavenie účtovnej závierky si vyžaduje, aby vedenie spoločnosti vypracovalo odhady a predpoklady, ktoré majú vplyv na vykazované sumy aktív a pasív, uvedenie možných budúcich aktív a pasív k dátumu, ku ktorému sa zostavuje účtovná závierka, ako aj na vykazovanú výšku výnosov a nákladov počas roka. Skutočné výsledky sa môžu od takýchto odhadov líšiť.

Vykázané dane – slovenské daňové právo je relatívne mladé s nedostatkom existujúcich precedensov a podlieha neustálym novelizáciám. Nakoľko existujú rôzne interpretácie daňových zákonov a predpisov pri uplatňovaní v rôznych typoch transakcií, sumy vykázané v účtovnej závierke sa môžu neskôr zmeniť podľa konečného stanoviska daňových úradov.
9. Spôsob ocenenia jednotlivých zložiek majetku a záväzkov

a) Dlhodobý hmotný a nehmotný majetok
Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a pod.). 

Súčasťou obstarávacej ceny dlhodobého majetku nie sú úroky z úverov, ktoré vznikli do momentu uvedenia dlhodobého majetku do používania. 

Dlhodobý majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť. 

Odpisy dlhodobého nehmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína v mesiaci v ktorom bol uvedený dlhodobý majetok do používania. Drobný dlhodobý nehmotný majetok, ktorého obstarávacia cena (resp. vlastné náklady) je 2 400 EUR a nižšia, sa považuje za náklad a účtuje sa na účet 518 – Ostatné služby.
Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

Softvér 4 lineárna 25

Drobný dlhodobý nehmotný majetok rôzna rovnomerná


Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína v mesiaci v ktorom bol uvedený dlhodobý majetok do používania. Drobný dlhodobý hmotný majetok, ktorého obstarávacia cena (resp. vlastné náklady) je 1 700 EUR a nižšia, sa odpisuje jednorazovo pri uvedení do používania. 

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

Stavby 40 lineárna 5

Stroje, prístroje a zariadenia 6 lineárna 16,67

Dopravné prostriedky 4 lineárna 25

Drobný dlhodobý hmotný majetok rôzna rovnomerná


b) Zásoby
Zásoby sa oceňujú nižšou z nasledujúcich hodnôt: obstarávacou cenou (nakupované zásoby) alebo vlastnými nákladmi (zásoby vytvorené vlastnou činnosťou), alebo čistou realizačnou hodnotou.

Obstarávacia cena zahŕňa cenu, za ktorú sa zásoby obstarali a náklady súvisiace s obstaraním (clo, prepravu, poistné, provízie, a pod.), zníženú o dobropisy, skontá, rabaty, zľavy z ceny, bonusy a pod.  Úroky z úverov nie sú súčasťou obstarávacej ceny. Nakupované zásoby sa oceňujú váženým aritmetickým priemerom z obstarávacích cien.
Úbytok zásob sa účtuje v skutočnej obstarávacej cene.
Vlastné náklady zahŕňajú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahŕňa v závislosti od stupňa rozpracovanosti týchto zásob. Správna réžia a odbytové náklady nie sú súčasťou vlastných nákladov. Súčasťou vlastných nákladov nie sú úroky z cudzích zdrojov.

Čistá realizačná hodnota je predpokladaná predajná cena znížená o predpokladané náklady na ich dokončenie a o predpokladané náklady súvisiace s ich predajom.  

Zníženie hodnoty zásob sa upravuje vytvorením opravnej položky.

c) Pohľadávky
Pohľadávky pri ich vzniku sa oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.
Pri dlhodobých pôžičkách a pohľadávkach, ak je zostatková doba splatnosti pohľadávky alebo pôžičky dlhšia ako jeden rok, upravuje sa hodnota tejto pohľadávky alebo pôžičky formou opravnej položky, ktorá predstavuje rozdiel medzi menovitou a súčasnou hodnotou pohľadávky. Súčasná hodnota pohľadávky sa počíta ak súčet súčinov budúcich peňažných príjmov a príslušných diskontných faktorov. 

d) Finančné účty

Finančné účty tvorí peňažná hotovosť, ceniny, zostatky na bankových účtoch a oceňujú sa menovitou hodnotou. Zníženie ich hodnoty sa vyjadruje opravnou položkou. 

e) Náklady budúcich období a príjmy budúcich období

Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.
f) Záväzky

Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

g) Rezervy

Rezerva je záväzok predstavujúci existujúcu povinnosť Spoločnosti, ktorá vznikla z minulých udalostí a je pravdepodobné, že v budúcnosti zníži jej ekonomické úžitky. Rezervy sú záväzky s neurčitým časovým vymedzením alebo výškou a oceňujú sa odhadom v sume potrebnej na splnenie existujúcej povinnosti ku dňu, ku ktorému sa zostavuje účtovná závierka.
Tvorba rezervy sa účtuje na vecne príslušný nákladový alebo majetkový účet, ku ktorému záväzok prislúcha. Použitie rezervy sa účtuje na ťarchu vecne príslušného účtu rezerv so súvzťažným zápisom v prospech vecne príslušného účtu záväzkov. Rozpustenie nepotrebnej rezervy alebo jej časti sa účtuje opačným účtovným zápisom ako sa účtovala tvorba rezervy. 
Rezerva na odstupné

Rezerva na odstupné bola tvorená na základe priemerných mesačných miezd a plánovaného zvýšenia počtu zamestnancov. 
h) Výdavky budúcich období a výnosy budúcich období

Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.
i) Prenájom (lízing) (Spoločnosť ako nájomca)

Finančný prenájom. Finančný prenájom je obstaranie dlhodobého hmotného majetku na základe nájomnej zmluvy s dojednaným právom kúpy prenajatej veci za dohodnuté platby počas dohodnutej doby nájmu. Majetok prenajatý  formou finančného prenájmu vykazuje ako svoj majetok a odpisuje ho jeho nájomca, nie vlastník. 

Súčasťou dohodnutých platieb je aj kúpna cena, za ktorú na konci dohodnutej doby finančného prenájmu prechádza vlastnícke právo k prenajatému majetku z prenajímateľa na nájomcu. 

Dohodnutá doba nájmu je najmenej 60 % doby odpisovania podľa daňových predpisov. V prípade nájmu pozemku je doba nájmu najmenej 60 % doby odpisovania hmotného majetku zaradeného do daňovej odpisovej skupiny 5 resp. 6 (budovy a stavby, doba odpisovania pre daňové účely 20 resp. 40 rokov). 

Prijatie majetku nájomcom sa v účtovníctve nájomcu účtuje v deň prijatia majetku na ťarchu príslušného účtu majetku so súvzťažným zápisom v prospech účtu 474 – Záväzky z nájmu vo výške dohodnutých platieb znížených o nerealizované finančné náklady.

Platba nájomného je alokovaná medzi splátku istiny a finančné náklady, vypočítané metódou efektívnej úrokovej miery. Finančné náklady sa účtujú na ťarchu účtu 562 – Úroky.

j) Cudzia mena

Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu (ďalej ako referenčný kurz).

Na ocenenie prírastku cudzej meny (okrem ocenenia cudzej meny obstarávanej v rámci menového derivátu) nakúpenej za euro sa použije kurz, za ktorý bola táto cudzia mena nakúpená.

Na ocenenie prírastku cudzej meny (okrem ocenenia cudzej meny obstarávanej v rámci menového derivátu) nakúpenej za inú cudziu menu sa použije hodnota inej cudzej meny v eurách alebo na ocenenie prírastku cudzej meny v eurách sa použije referenčný kurz v deň uzavretia obchodu. 
Na úbytok rovnakej cudzej meny v hotovosti alebo z devízového účtu sa na prepočet cudzej meny na eurá použije referenčný výmenný kurz určený a vyhlásený Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu.
Ku dňu ocenenia (ku dňu uskutočnenia účtovného prípadu, ku dňu, ku ktorému sa zostavuje účtovná závierka) sa referenčným kurzom prepočítajú pohľadávky a záväzky spojené s vyššie uvedeným majetkom, ktoré sú ocenené rovnakou cudzou menou ako tento majetok.

Prijaté a poskytnuté preddavky v cudzej mene prostredníctvom účtu vedeného v tejto cudzej mene sa prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. 
Prijaté a poskytnuté preddavky v cudzej mene na účet zriadený v eurách a z účtu zriadeného v eurách sa prepočítavajú na menu euro kurzom, za ktorý boli tieto hodnoty nakúpené alebo predané.
Ku dňu, ku ktorému sa zostavuje účtovná závierka, sa už neprepočítavajú. 
Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia. 
k) Výnosy

Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.), bez ohľadu na to, či zákazník mal vopred na zľavu nárok, alebo či ide o dodatočne uznanú zľavu.

Tržby z predaja výrobkov a tovaru sa vykazujú v deň splnenia dodávky podľa Obchodného zákonníka, podľa Incoterms alebo iných podmienok dohodnutých v zmluve. 

Tržby z predaja služieb sa vykazujú v účtovnom období, v ktorom boli služby poskytnuté.
10. Informácie o oprave významných chýb minulých účtovných období

Spoločnosť neuskutočnila v priebehu účtovného obdobia významné opravy chyby minulých účtovných období.

D.      informácie, KTORÉ VYSVETĽUJÚ A DOPĹŇAJÚ SÚVAHU A VÝKAZ ZISKOV A STRÁT

11. Informácie o záväzkoch
Štruktúra záväzkov (okrem bankových úverov, pôžičiek a návratných finančných výpomocí, záväzkov zo sociálneho fondu, odloženého daňového záväzku a rezerv) podľa zostatkovej doby splatnosti je uvedená v nasledujúcom prehľade:


[image: image4.emf]Názov položky Bežné účtovné obdobie

Bezprostredne predchádzajúce 

účtovné obdobie

Dlhodobé záväzky spolu 13 075 42 577

Záväzky so zostatkovou dobou splatnosti nad 

päť rokov

0 0

Záväzky so zostatkovou dobou splatnosti 

jeden rok až päť rokov

13 075 42 577

Krátkodobé záväzky spolu 447 712 920 558

Záväzky so zostatkovou dobou splatnosti do 

jedného roka vrátane

447 712 920 558

Záväzky po lehote splatnosti 0 0


12. Informácie o zvýšení základného imania

Spoločnosť v roku 2015 zvýšila základné imanie z pôvodných 60 000€ na 760 000€ peňažným vkladom  vo výške 700 000€ na základe Rozhodnutia jediného spoločníka zo dňa 26.6.2015. K splateniu došlo 5.8.2015 a ku zápisu 22.8.2015.
13. Informácie o výnosoch

Spoločnosť v porovnaní s predchádzajúcim rokom vykázala tržby na porovnateľnej hodnote a nedošlo ani k zmene štruktúry jednotlivých výnosov

14. Informácie o nákladoch

Spoločnosť v porovnaní s predchádzajúcim rokom vykázala vyššie náklady hlavne z dôvodu významných nákladov na sťahovanie technológie do novej haly, vzrástli aj náklady na prenájom tejto haly a bolo poskytnuté personálne poradenstvo pre našu spoločnosť od spoločnosti Rohm GmbH. 
E.      informácie O Iných aktívach a iných pasívach
1. Podmienené záväzky

Vzhľadom na to, že mnohé oblasti slovenského daňového práva doteraz neboli dostatočne overené praxou, existuje neistota v tom, ako ich budú daňové orgány aplikovať. Mieru tejto neistoty nie je možné kvantifikovať a zanikne až potom, keď budú k dispozícii právne precedensy, prípadne oficiálne interpretácie príslušných orgánov. Vedenie Spoločnosti si nie je vedomé žiadnych okolností, v dôsledku ktorých by jej vznikol významný náklad. Daňové priznania zostávajú otvorené a môžu byť predmetom kontroly počas obdobia piatich rokov. Skutočnosť, že určité obdobie alebo daňové priznanie vzťahujúce sa na toto obdobie bolo kontrolované, nemá vplyv na vylúčenie tohto obdobia z prípadnej ďalšej kontroly počas obdobia piatich rokov. V dôsledku toho sú k 31. decembru 2015 daňové priznania spoločnosti za roky 2011 až 2015 otvorené a môžu sa stať predmetom kontroly.
2. Prenajatý majetok

Spoločnosť má so spoločnosťou Deutsche Leasing Slovakia, s.r.o. podpísané dve leasingové zmluvy. 

Predmetom leasingovej zmluvy č. 1160801164 je brúska FS 640 Z CB kde posledná splátka bude uskutočnená do 15.3.2016.

Predmetom leasingovej zmluvy č. 1161200570 podpísanej v roku 2012 je CNC vertikálne obrábacie centrum HAAS VF-5TR, kde posledná splátka bude uskutočnená 15.10.2016.

Spoločnosť má voči spoločnosti Deutsche Leasing Slovakia, s.r.o. záväzok k 31.12.2015 vo výške 26 271,86 €. K 31.12.2014 záväzok predstavoval 70 241,30 €.
So spoločnosťou Volkswagen Finančné služby Slovensko s.r.o. má spoločnosť podpísanú zmluvu, ktorej predmetom je automobil ŠKODA Octavia Combi, kde posledná splátka bude uskutočnená 29.12.2017 a záväzok k 31.12.2015 je vo výške 7 208,68 €. K 31.12.2014 bol záväzok vo výške 10 113,92 €. 
Spoločnosť dňa 14.7.2015 podpísala novú Nájomnú zmluvu so spoločnosť KORD Slovakia a.s. na dobu určitú - 5 rokov, kde v novo prenajatých priestoroch sídli od novembra 2015. Výška nájomného sa z pôvodných 3 917,48€ zmenila na 10 065,25€.
3. Podsúvahové účty

[image: image5.emf]Položka

Bežné účtovné 

obdobie

Bezprostredne 

predchádzajúce 

účtovné obdobie

a b c

DHM do 1700 € - inventár 36 465 25 927

Materiál/náradie do 1700 € 38 144 34 210

Spolu 74 609 60 137


F.      informácie o Udalostiach, ktoré nastali po dni, ku ktorému sa zostavuje účtovná závierka

Po 31.decembri 2015 do dňa zostavenia účtovnej závierky nenastali významné udalosti majúce významný vplyv na verné zobrazenie skutočností, ktoré sú predmetom účtovníctva. 

Hárok1

		Dlhodobý nehmotný majetok  -  odpisy		Predpokladaná doba používania v rokoch		Metóda odpisovania		Ročná odpisová sadzba v %

		Softvér		4		lineárna		25

		Drobný dlhodobý nehmotný majetok		rôzna		rovnomerná










Hárok1

		Položka		Bežné účtovné obdobie		Bezprostredne predchádzajúce účtovné obdobie

		a		b		c

		DHM do 1700 € - inventár		36,465		25,927

		Materiál/náradie do 1700 €		38,144		34,210

		Spolu		74,609		60,137




















Hárok1

		Dlhodobý hmotný majetok  -  odpisy		Predpokladaná doba používania v rokoch		Metóda odpisovania		Ročná odpisová sadzba v %

		Stavby		40		lineárna		5

		Stroje, prístroje a zariadenia		6		lineárna		16.67

		Dopravné prostriedky		4		lineárna		25

		Drobný dlhodobý hmotný majetok		rôzna		rovnomerná














Hárok1

		Názov položky		Bežné účtovné obdobie		Bezprostredne predchádzajúce účtovné obdobie

		Dlhodobé záväzky spolu		13,075		42,577

		Záväzky so zostatkovou dobou splatnosti nad päť rokov		0		0

		Záväzky so zostatkovou dobou splatnosti jeden rok až päť rokov		13,075		42,577

		Krátkodobé záväzky spolu		447,712		920,558

		Záväzky so zostatkovou dobou splatnosti do jedného roka vrátane		447,712		920,558

		Záväzky po lehote splatnosti		0		0










Sheet1

		Názov položky		Bežné účtovné obdobie 				Bezprostredne predchádzajúce účtovné obdobie

		Priemerný prepočítaný počet zamestnancov				45				40


















